Tameṭṭut tebda tettheyyi-d aεwin i trewla d unejli. Teṭṭef-as i yelli-s afus, ffɣent i snat ;bdant tikli. Tuɣ tameṭṭut tella s tadist, wwḍen-d wussan-is. Ddant armi kkawen yifadden-nsent, feclent i snat, am tyemmat yellan s εebbuḍ, am yelli-s Rezqiya. Yufa-d lḥal yeɣli-d ṭṭlam, yeṭṭef-itent yiḍ deg tlemmast n teẓgi. Anda ara nsent?...Ruḥ ruḥ, dɣa walent tazdayt ,akken i ɣezzif yixef-is. Ckunṭdent ɣef lǧedra n tezdayt, ulint armi d tacwawt, berkent dinna.